Wajib Cuba! Cara Elak Habuk Melekat Pada Kipas.

Terdapat pelbagai pilihan ketebalan langsir di pasaran. Setiap jenis ketebalan sebenarnya bukan hanya direka bergantung kepada ketetapan konsep malah kegunaanya. Sebab itu, ada antara kediaman akan menggunakan langsir lebih dari satu lapisan. Hal ini menujukkan ketebalan serta pilihan warna kain langsir amat penting dalam kegunaan kita seharian di dalam rumah. Oleh itu, sebelum memilih fabrik untuk membuat langsir. Tentukan terlebih dahulu ketebalan langsir yang anda perlukan. Bukan sekadar melihat rekaannya sahaja

Penapis Cahaya Matahari

Langsir di bahagian tingkap fabriknya tidak terlalu tebal kerana fungsinya sebagai penapis cahaya matahari bagi tujuan menerangi kediaman di siang hari. Selain itu, ia juga bertindak sebagai pelindung perivasi bagi mengelak orang luar dapat melihat bahagian dalam kediaman. Orang kata, privasi penghuni rumah terjamin. Ada juga pemilik yang gemar memilih 2 gabungan atau lapisan langsir  iaitu langsir siang dan malam. Langsir malam dipilih daripada fabrik tebal, jacquard, baldu, linen, satin, polyester, scotchguard, kain kapas atau berwarna kegelapan. Manakala pada waktu siang tirai langsir malam akan di singkap ke sisi. Hanya menggunakan langsir siang jenis nipis agar cahaya boleh masuk tetapi masih dapat mengekalkan privasinya. Langsir siang ini kebiasaanya terdiri daripada fabrik yang nipis bercirikan polos cahaya serta dikenali sebagai sheers. Jenis fabriknya adalah daripada kapas, silk dan polyster.

Penghadang bising

Selalunya apabila kita makan di dapur, pasti kita tidak mahu diganggu walaupun bunyinya datang dari ruang tamu. Solusi terbaik adalah dengan memasang langsir berkain tebal dengan pilihan warna yang tidak gelap seperti kelabu muda dan lain-lain. Ini kerana ia berupaya mengurangkan kadar bunyi bising sebanyak 40% daripada bunyi asal. Oleh itu, pemasangan langsir tebal sebagai pemisah di ruang dapur tidak dapat mengganggu aktiviti di ruang tamu

Penyeri dalam rumah

Untuk maklumat lanjut tentang bagaimana pemasangan langsir membantu kehidupan seharian kita, ikuti IMPIAN:

Ketahuilah bahawa tidur dengan lampu yang terbuka boleh mengakibatkan kanser. Para ilmuan menyatakan bahawa tubuh perlu suasana gelap untuk menghasilkan bahan kimia bagi melawan kanser. Bahkan ketika menyalakan lampu tandas, lampu tidur, lampu-lampu jalanan dan sebagainya dapat menghentikan penghasilan bahan melatonin. Tubuh memerlukan bahan kimia untuk mencegah kerosakkan DNA dan ketiadaan bahan melatonin tersebut akan menghentikan asid lemak menjadi tumor dan mencegah pertumbuhannya. oleh itu, elakkan daripada membuka lampu pada waku tidur.

Trik Tampal & Gantung Semudah 1,2,3. Tanggal Pun Tiada Kesan! Pernahkah anda berhadapan dengan dilema untuk menyusun atau menggantung peralatan rumah? Ruang penstoran yang ada tidak tersusun dan berselerak? Buat anda yang masih lagi mengalami masalah ini, IMPIANA nak kenalkan satu jenama produk yang boleh bantu selesaikan segala permasalahan tersebut!

Dengan rangkaian produk dari 3M Command™, anda tidak perlu lagi berhadapan dengan ruang menyimpan peralatan yang memeningkan kerana produk 3M Command™ ini bukan saja dapat memastikan peralatan anda sentiasa dalam keadaan kemas, malah ia juga dapat membantu anda menggantung alatan tersebut tanpa perlu ketuk atau gerudi dinding kediaman. Hebat kan?

Ia mudah ditampal, mudah ditanggalkan, dan juga multi-fungsi tau! Dengan menggunakan 3M Command™ Broom Gripper, peralatan rumah seperti penyapu atau mop boleh digantung mengikut kesesuaian dan kreativiti anda sendiri.

3M Command™ Broom Gripper ini sesuai ditampal di dalam bilik stor, dapur, mahupun di ruang berhampiran tandas, di mana peralatan cucian anda biasanya disimpan. Kami juga syorkan penggunaan 3M Command™ Broom Gripper pada kebanyakkan permukaan rata seperti jubin, kayu dan juga dinding. Tetapi kenalpasti dahulu jenis cat yang digunakan kerana ia mungkin tidak sesuai untuk permukaan dinding yang menggunakan cat air.

Selain dapat melekat dengan kuat pada permukaan rata, Command™ Broom Gripper juga mampu menampung berat maksimum sehingga 1.8kg. Jadi tak perlu bimbang peralatan jatuh dan dinding rosak.

Cara Pemasangan 3M Command™ Broom Gripper

Langkah-langkahnya penggunaannya amat mudah untuk diikuti, semudah 1, 2, 3!

Anda hanya perlu ikut cara ini :

Cara Menanggalkan 3M Command™ Broom Gripper

Lihat lah betapa mudahnya cara nak pasang dan tanggalkan 3M Command™ Broom Gripper. Guna 3M Command™, tiada kesan, tiada dinding rosak!

5 Kelebihan Menggunakan 3M Command™

Sekarang anda sudah tahu betapa hebatnya produk 3M Command™, jangan lupa dapatkan pek berkembar istimewa Broom Gripper dengan penjimatan sehingga 25%.

Cepat, dapatkan edisi terhad ini selagi stok masih ada!

Kini, anda juga berpeluang mendapatkan diskaun sebanyak 8% apabila membeli mana-mana produk 3M Command™ di Lazada. Anda hanya perlu belanja RM28 keatas dan gunakan kod promo COMMAND8, sah sehingga 31 Januari 2020.


Ramai Tak Faham Fungsi Kulit Telur Sebagai Baja Organik

Mungkin ramai yang sudah tahun dan maklum akan khasiat kulit telur kepada tanaman dan ramai yang telah mempraktikkannya. betul kan

Kulit Telur Sebagai Baja Organik sebenarnya mempunyai khasiatnya yang tersendiri kepada tumbesaran pokok kita. kalsium yang terdapat dalam kulit telur ini mampu mempercepatkan proses tumbesaran pokok. Pokok apakah yg paling banyak memerlukan kalsium? salah satunya adalah tomato

Selain itu, bayam juga memerlukan kalsium yg tinggi untuk tumbesarannya. pokok lain yg saya tidak sebutkan jg boleh dibajakan dgn kulit telur. kulit telur juga dikatakan mampu mengawal kehadiran siput kebun. apakah reasonnya? ini adalah kerana ketajaman yg ada pd kulit telur itu sendiri. sekiranya kita menabur kulit telur di sekitar pokok,siput akan menyerah kalah kerana jika badannya yg lembut terkena serpihan kulit telur, mmg amat perit bg seekor siput

kulit telur juga mampu meneutralkan tanah&mengurangkan asid pd tanah. dgn ini ia mampu menyuburkan lgi tanaman kita

Baik, bagaimana nk sediakan baja dari kulit telur ini? caranya senang sahaja. cuma prlu basuh dgn bersih,keringkan, hancurkan dan kemudian bolehlah ditabur disekitar tanaman kita. sekiranya kita menanam utk kegunaan sendiri ,boleh cuba kaedah yg senang ini tanpa perlu hbskn wang untuk membeli baja. atau boleh jadikan ini sebagai tambahan kpd baja yg telah kita beli. xsalah mencuba kan

selamat mencuba
*info ini saya perolehi dari pembacaan&pengalaman saya. sama2 berkongsi ilmu

Selain itu, kulit telur juga dikatakan elok untuk merawat kulit muka yang bermasalah. Mari ikuti kegunaan kulit telur yang tak pernah kita terfikir pun!

Tanah yang mempunyai pH yang rendah biasanya mengandungi kandungan kalsium yang rendah. Menaburkan kulit telur yang telah dihancurkan pada permukaan tanah tersebut akan meningkatkan kandungan pHnya tersebut. Ini sesuai bagi taman yang mempunyai tanah jenis berasid. Jadi, penambahan kulit telur akan bertindak sebagai suplemen yang akan menyuburkan tanaman.

Kaedah: Hancurkan kulit telur sehingga halus bagi mempercepatkan penyebaran kalsium kepada tanah. Taburkan secara sekata di sekitar tanaman ataupun digaulkan bersama bahan kompos.

Gunakan kulit telur sebagai bekas penyemaian biji benih. Selain daripada bersifat keras dan mampu menampung tanah, kandungan kalsium yang terdapat pada kulit telur juga dapat membantu tumbesaran biji benih.

Kaedah: Kulit telur dibersihkan terlebih dahulu, kemudian medium penanaman 2:1:1 (2 tanah loam, 1 bahan organik: 1 pasir) dimasukkan separuh daripada ruang telur. Masukkan biji benih dan tunggu sehingga bijih benih bercambah. Seterusnya boleh dipindahkan ke dalam pasu yang lebih besar.

Apabila memiliki taman yang menghijau dan subur pasti menggamit serangga penghisap darah, nyamuk.  Pembaca mesti pernah melihat lilin jenis ini dijual dipasaran. Lilin yang diperbuat daripada serai wangi ini mampu menghalau nyamuk serta serangga perosak di kediaman anda. Buat sendiri lilin ini menggunakan kulit telur sebagai bekas acuan. Letakkan lilin ini di atas meja ruang tamu, anjung atau decking untuk membantu mengurangkan serangan nyamuk dan serangga lain.

Kaedah: Pecahkan telur di bahagian paling atas. Cuci kulit telur sehingga bersih. Keringkan dan masukkan serai wangi dan lilin yang telah dipanaskan.

4. Masker wajah

Akhir sekali, kulit telur juga boleh membantu merawat beberapa masalah kulit serta melicinkan kulit wajah.

Masukkan serbuk kulit telur ke dalam cuka epal dan rendamkan ia selama beberapa hari. Kemudian, sapukan campuran tadi pada kulit yang gatal.

Menanam sayur-sayuran sendiri sememangnya amat lah digalakkan kerana ia bebas daripada bahan kimia yang berlebihan sepertimana yang terdapat di pasaran. Sebenarnya tidak susah untuk menjaga pokok sayuran yang ditanam sendiri dari segi pembajaan dan serangan serangga perosak. Dalam masa yang sama tidak dinafikan serangga perosak akan hinggap dan memakan sayur-sayuran anda. Ini panduan dan langkah mudah untuk menghindar serangan serangga perosak tanpa menggunakan racun serangga.

PKP membatas pergerakkan namun tidak menghadkan silaturahim. Tambahan dengan plan internet percuma 1GB yang diumumkan kerajaan selama tempoh PKP bermula 1 April 2020, banyak memberi peluang untuk kita berhubung terutamanya melalui panggilan video.

Walaupun jauh, namun dekat dimata dan hati sudah cukup mengubat rindu. Tidak ada jenama talian komunikasi yang terkecuali menerima subsidi data 1GB setiap hari yang boleh digunakan 8 pagi hingga 6 petang. Namun, cara tebusan data tersebut berbeza mengikut jenama. Cara-caranya adalah seperti berikut:

1. CELCOM
– automatik terus masuk

2. DIGI
– tebus data ini melalui aplikasi MyDigi

3. MAXIS
– tebus melalui aplikasi sama ada MyMaxis app, MyMaxis Biz app, Hotlink Flex app atau Hotlink RED app, atau UMB dan pilih 1GB Daily pass option

4. UMOBILE
– Prepaid – Dail *118*6# kemudian pilih Special Offer
Postpaid – Dail *118*7# kemudian pilih Special Offer

5. ONEXOX
– tebus/redeem” melalui aplikasi ONEXOX Black atau
USSD *150#.

Lepas tebus data ni, boleh lah buat panggilan video untuk anak yang berjauhan dengan keluarga, suami yang berjauhan dari isteri akibat tuntutan kerja, kongsi resepi, boleh tadabbur beramai-ramai secara atas talian dan sebagainya. Jadi, manfaat rezeki dan peluang yang ada sebaiknya dan #SyukurBersama

Nak mengilap lantai dengan cara tradisional memang la menyusahkan dengan nak angkat baldi nak perah lagi dan sebaginya. Guna penyapu dan vakum pun tak jalan, apa kata pakai mop RM15 ni.

Square mop bukan digunakan untuk keringkan air atau berfungsi sebagai mop lantai tradisional tu ye. Ia adalah untuk menyapu habuk-habuk halus dan rambut yang tidak dapat diselesaikan oleh penyapu atau vakum. Sebab tu,kalau nak lebih efektif, pilih kepala mop yang diperbuat daripada microfiber, dengan ni  kerja lebih mudah dan cepat bila mengemas kediaman anda.

Mudah bukan bila ada mop moden macam ni. Kesian mak-mak kita dulu kena mop lantai susah-susah sampai sakit otot. Tapi kini dengan peralatan ini semua kerja jadi mudah dan cepat.

Mengilap lantai ini sebenarnya harus dilakukan setiap hari waktu pagi, ini akan membuatkan kerja rumah anda lebih mudah dan cepat. Lantai yang bersih akan membuatkan habuk susah untuk melekat. kalau nak tunggu seminggu sekali pasti boleh tulis nama di lantai.

Perkara paling penting guna bahan pencuci yang terbaik untuk kediaman anda. Agar lebih bersih dan terjamin. Elakkan dari menggunakan bahan pencuci kimia ini akan memudaratkan kesihatan pemilik rumah.

Kenal pasti jubin yang anda gunakan tidak semua bahan pencuci sesuai untuk permukaan lantai. Jika tersalah pilih mungkin akan merosakan permukaan jubin kediaman anda.


Gaya Loft, Cipta Aura Tersendiri

Loft , sebuah konsep unik yang melambangkan pembangunan sebuah bandaraya dan revolusi industri. Sebuah ruang komersil yang selalunya diadaptasi menjadi sebuah kediaman moden di ibu kota besar di Amerika Syarikat mahu pun di Eropah. Selalunya Loft mempunyai ruang yang dikelilingi batu-bata muka elok . Namun ada juga yang menggunakan batu-bata biasa. Malah ada juga yang mengecat dinding ini dengan warna putih agar ruang lebih luas tetapi elemen batu bata tersebut masih nyata. Anda boleh adaptasi ruang seumpama ini dengan apartmen mahu pun kediaman jenis lain.

Dikatakan konsep ini agak maskulin. Selalunya Loft kurang menggunakan kemasan lembut seperti langsir. Jendela bangunan yang besar akan dibiarkan bebas dan suasana dalaman dibiarkan lembut dengan kehadiran pokok-pokok hiasan yang subur menghijau. Aras siling yang tinggi juga membenarkan kita menanam pokok yang boleh membesar dan tinggi. Selalunya perabot bagi Loft merupakan perabot moden. Gaya moden bandaraya metropolitan yang serba ringkas tetapi punya kualiti.

Sofa moden berkaki halus, diperbuat daripada besi tahan karat dan material kulit atau PVC menjadi kemasan bagi sofa. Itu adalah pemandangan biasa bagi sebuah ruang tamu dalam konsep hebat seumpama ini.Cuma ada juga tuan rumah yang mahu suasana lebih lembut dengan menyesuai pada permaidani parsi dan beberapa buah perabot biasa di sudut-sudut lain.Kepelbagaian di dalam sebuah ruang terbuka inilah yang memberi satu aura hebat.

Dapur dan kamar beradu menceritakan kisah yang lain. Dapur lebih kepada nilai industrial yang banyak menggunakan besi tahan karat atau keluli. Pun begitu disuai padan dengan elemen dapur vintage sebagai satu laras sejarah pembangunan revolusi industrial dan perkembangan sebuah bandaraya sejak awal abad yang lalu. Anda boleh menyerlahkan seri dinding dengan memilih lukisan bersaiz gah yang berkonsepkan abstrak mahu pun pop art. Simple-simple je di IMPIANA

Kerusi memainkan peranan yang besar dalam kehidupan seharian manusia. Ia merupakan salah satu item perabot asas yang wajib ada menghiasi sesebuah ruang. Datang dalam pelbagai variasi rupa bentuk, warna dan saiz, kerusi yang bagus dinilai bukan sahaja pada seni rekaan yang menarik malah praktikaliti dan saiz yang ergonomik juga penting agar fungsi sebenar kerusi masih dapat dikekalkan.

IMPIANA telah menyenarai pendek beberapa rekaan kerusi agung yang tidak pernah lapuk ditelan zaman. Rekaan yang timeless dan elegan sudah tentunya menjadi pilihan pengguna yang memiliki kelas tersendiri.

1 .GHOST CHAIRS / PHILIPPE STARCK

Kerusi yang diinspirasikan daripada Raja Louis XVI ini telah digarap teliti oleh pereka Perancis dengan menggunakan material Polycarbonate. Kerusi klasik yang diberi sentuhan moden ini telah menjadi kegilaan ramai sejak tahun 2002.

2 .EAMES LOUNGE CHAIR

Ciptaan moden klasik yang mula diperkenalkan sekitar tahun 50-an ini menggunakan papan kayu lapis dan dikemaskan dengan sarung kulit yang menjadikannya lebih elegan dan sofistikated. Diseertakan sekali bersama ottoman sepadan, pasangan ini pasti menjanjikan keselesaan yang optimum.

3 .GRAND CONFORT / LE CORBUSIER

Item popular dikalangan modernist ini hadir dalam bentuk kiub unik, disaluti kulit dan dihiasi kemasan chrome menjadikannya salah satu kerusi ikonik yang sering kita lihat menghiasi lounge pejabat atau hotel-hotel berprestij.

4 .EGG CHAIR / ARNE JACOBSEN

Asalnya direka untuk sebuah hotel di Denmark, kerusi berbentuk organik ini mula diperkenalkan pada tahun 1958 dan terus mendapat perhatian penggemar seni sehingga ke hari ini. Dikatakan mengambil inspirasi daripada sebuah lagi kerusi yang terkenal, Womb Chair.

5 .WISHBONE CHAIR / HANS J. WEGNER

Merupakan kolaborasi antara perekanya dengan pembuat perabot Carl hensen dan mula dipasarkan secara komersial sejak tahun 1950. Kerusi meja makan klasik ini nampak ringkas tetapi ketelitian pembuatannya yang menjadikan item ini salah satu kerusi ikonik.

6 .THE WASSILY CHAIR / MARCEL BREUER

Dicipta pada zaman kegemilangan Bauhaus iaitu sekolah seni terkemuka di Jerman pada tahun 1920-an. Ilhamnya datang daripada badan basikal dan menggunakan fabrik Eisengarn yang bersifat kuat, tahan lama serta berkilat memberikan kerusi ini rupa yang elegan dan maskulin.

7 .TULIP CHAIR / EERO SAARINEN

Rekaan klasik industrial ini merupakan experimentasi material yang dilihat berjaya, seterusnya mengangkat kerusi ini sebagai salah satu desain yang ikonik.

8 .PANTON STACKING CHAIR / VERNER PANTON

Kerusi Panton adalah kerusi plastik berbentuk seperti huruf S dicipta oleh pereka Denmark, Verner Panton pada tahun 1960-an. Kerusi plastik pertama dengan bentuk organik dan dianggap sebagai salah satu daripada karya yang menakjubkan dalam bidang reka bentuk di Denmark.

9 .BARCELONA CHAIR / LUDWIG MIES VAN DER ROHE

Kerusi Barcelona rekaan Ludwig Mies van der Rohe dan Lilly Reich ini pada mulanya dibina untuk Pavilion Jerman di Ekspo Antarabangsa 1929, yang dihoskan oleh Barcelona. Sebuah lagi kerusi modernist yang classy dan elegan.

10 .PLATNER  ARMCHAIR / WARREN PLATNER

Pada tahun 1966, Koleksi Platner dengan reka bentuk yang lembut dan anggun ini telah mula diperkenalkan. Dibuat dari kimpalan rod keluli yang dilengkungkan dengan bingkai separuh bulat, kerusi ini boleh dijadikan kerusi meja makan ataupun kerusi tetamu. Ia bukan sahaja mempunyai struktur yang kukuh sebagai kerusi, tetapi juga sebagai item hiasan yang menarik.

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.

Tanpa kita sedari, ramai antara kita membuang masa dalam penetapan konsep serta tema dekorasi kediaman seperti konsep industri, moden klasik, minimalis hipster dan pelbagai lagi. Namun, kita terlupa adanya konsep bersih, tenang dan sayup mata memandang. Konsep ini lebih kepada membuatkan pemiliknya apabila masuk ke dalam rumah, berasa tenang dan sedikit bangga dengan hasil cetusan idea dekorasi yang dipersembahkan kepada tetamu yang datang bertandang.

“Jumlah keseluruhan yang saya guna untuk hasil sebegini adalah sebanyak RM3K dan ada sebahagian aksesori di rumah ini saya beli di kedai serbaneka serta jualan murah”, ujarnya.

Kediaman flat ini berkapasiti 3 bilik tidur dan 2 bilik air, hiasannya banyak diusahakan sendiri oleh Pn Zainul seperti bingkai cermin yang dipasang atas televisyen hanya disalut dengan tape warna hitam dan disusun rapi malahan wallpaper yang berbentuk seakan susunan batuan suzuka ini juga dipasang sendiri oleh beliau dengan bantuan anaknya yang ketika ini sudah meningkat remaja.

“Saya tidak mengambil masa yang lama untuk menyiapkan dekorasi kerana tugas seharian sebagai suri rumah serta menjahit, setiap kelapangan masa yang ada saya akan gunakan untuk menyiapkan hiasan dalaman di rumah saya”, kata ibu kepada 6 anak ini.

Meja makannya tidak dibiarkan kosong dengan warna putih, ia dihias dengan jaluran hitam daripada pita pelekat manakala terdapat banyak pinggan kaca bercorak digantung sebagai hiasan.

Di bawah ini merupakan antara cetusan idea Pn Zainul untuk tatapan pembaca IMPIANA, mana tahu artikel ini boleh membantu anda. Selamat Mencuba!!.


Halau Lipan Daripada Masuk Rumah, Ini Perlu Lakukan. Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Haiwan Ini

Cara Menghalau & Membasmi

#1 GARAM
Garam amat berkesan dan efektif untuk menghalau haiwan melata ini dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian dan biarkan sehingga yakin tiada lagi.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusirnya. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat ia tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemarannya.

Itulah bahan-bahan mudah yang anda boleh dapati di rumah berkesan menghalau haiwan ini. Selamat mencuba!

Ini merupakan salah satu daripada masalah utama yang sering kita hadapi apabila memelihara kucing. Pasti sofa kesayangan anda akan dicakar si comel, kerana ‘mencakar’ merupakan tabiat si kucing untuk melepaskan geram.

Ketahuilah sebenarnya kita tidak boleh hentikan tabiat mencakar yg dilakukan oleh kucing kerana itu memang habitat mereka. Apa yg kita boleh buat ialah dengan melatih mereka mencakar pada objek yg dikhaskan.

Berikut ialah beberapa tips yang boleh kita guna untuk mengelak perabot dari menjadi ‘mangsa’ mereka:

1. Spray – cara yang paling mudah dan sering digunakan. Pastikan botol spray sentiasa bersebelahan perabot. Kita bertindak menyembur percikan air dari botol  bila kita terpandang mereka “dalam percubaan” hendak mencakar. Katakan ‘tidak’ atau ‘no’ dengan tegas pada kucing anda. Namun cara ini agak kurang berkesan kerana kita sentiasa harus berada di sekitar perabot untuk memastikan mereka tidak mencakar.

2. Scratching Post (Tempat mencakar) – Kucing lazimnya gemar mencakar selepas makan dan juga bila bangun tidur. Oleh sebab itu, letak lah scratching post berdekatan dgn favourite spot mereka. Letak juga tempat mencakar berdekatan dgn perabot atau bersebelahan tempat makanan dan minuman si Comel. Sekiranya kita nakkan kucing bukan sahaja mencakar tetapi tidur dan memanjat di satu tempat, sediakan juga Cat Tree. Pelbagai tempat mencakar boleh didapati di pasaran.

3. Pelekat – Kebanyakan kucing benci dengan benda2 yg melekat pada bulu atau tapak kaki mereka. Gunakan double-sided tape yg tidak memudaratkan atau meninggalkan sebarang tanda (stain) pada karpet atau sofa juga pd kucing kita. Pelekat yg bersifat lutsinar ini mudah memperdaya si Comel yg degil. Awas! Jgn anda pula yg terperangkap dan duduk di atas pelekat tersebut.

4. Potong kuku kucing – Memotong kuku kucing mungkin membantu mengurangkan tabiat mencakarnya. Sebaik-baiknya lakukan ketika kucing anda masih kecil.

Pergi pasaraya nak beli pisau. Al Maklumlah, pisau dah tumpul. Nak di asah, sekejap je tahan. Tapi sampai-sampai je kat rak pisau, pening kepala nak pilih pisau. Ada yang kecil, tebal tirus dan sebagainya. Mana satu pisau yang sesuai.

Persoalan nya, bukan pilih ikut warna dan design. Anda perlu pastikan kegunaannya. Ini disebabkan, bentuk pisau mempengaruhi cara penggunaan. Jadi, sebelum beli pisa, pastikan apakah kegunaan pisau tersebut. Antara pisau-pisau yang terdapat di dunia ni adalah seperti dalam gambarajah yang tertera di bawah ini.

Chef Knife
Antara jenis pisau yang kerap dan banyak digunakan. Mempunyai panjang antara 8-10 cm, ia digunakan untuk memotong sayur, menghiris daging, mencincang dan sebagainya. Kiranya pisau ni serba guna lah.

Paring atau slicing knife
Saiznya memang kecil untuk memudahkan anda menggenggam hulu pisau dan memudahkan proses mengupas. Saiznya yang kecil juga memudahkan anda mengawal ketebalan kulit buah atau sayur yang hendak dikupas.

Untuk dapatkan hasil potongan bawang yang nipis dan cantik, Boleh gunakan pisau paring ni. Tapi sebaiknya anda asingkan kegunaannya. Air bawang mampu menumpulkan pisau.

Boning knife
Ujung boning knife sedikit lebar. Pisau ini digunakan untuk untuk memotong ayam dari tulangnya. Macam orang yang nak buat chicken chop, satay tu, pisau ni sesuai. Bentuknya yang ramping memudahkan tugas-tugas mengasingkan daging dari tulangnya

Meat cleaver atau pisau daging
Pisau ini jenis berat. ia digunakan untuk memotong daging. Kebanyakan masyarakat cina lebih gemar gunakan pisau ni. Sebab tu, ada juga yang panggil piasu ini sebagai Chinese Chef’s Knife. Bahagian pisau yang paling berat adalah pada penampangnya yang tebal. Ia kebiasaannya digunakan untuk tugas-tugas berat seperti mencincang, Memotong sayur dalam kuantiti yang berat, memotong sayur yang keras, menghancurkan bawang putih dan sebagainya.

Fillet knife
Bentuknya seakan boning knife. Tapi hujungnya tirus. Ia dikhususkan untuk buat fillet ikan sahaja.

Bread knife
Kalau nak potong roti gunakan pisau biasa akan meninggalkan kesan yang tidak menarik. Silap-silap, boleh kemek terus. Tekstur roti sedikit kasar. jadi, untuk potong roti anda perlukan pisau bergerigi macma gergaji tu. Baru lah potongan cantik.

Tidak dinafikan, masih ada segelintir di kalangan anda yang masih menggunakan lampu jenis kalimantang yang biasa di rumah meski zaman masa kini telah berubah dengan adanya pelbagai teknologi terkini seperti penggunaan lampu Light Emitting Diode atau bagi singkatannya LED.

Seperti umum mengetahui, penggunaan lampu LED ini sememangnya sangat bagus untuk digunakan kerana ia boleh menjimatkan kadar penggunaan kuasa elektrik. Oleh itu, orang ramai sememangnya digalakkan untuk menggunakan lampu LED ini di rumah.

Jadi, bagaimana cara yang boleh anda lakukan agar lampu jenis kalimantang di rumah anda masih boleh digunapakai tanpa menukar kepada lampu baharu? Jangan bimbang, caranya mudah sahaja.

Apa yang perlu anda lakukan adalah menukar lampu kalimantang anda kepada jenis lampu LED. Ingin tahu bagaimana caranya? Mari IMPIANA kongsikan bersama anda.

Anda boleh mengetahui caranya dengan menonton video segmen Tip Impiana kali ini pada pautan di bawah;


(VIDEO) Cara Tanam Ros Memanjat Yang Menjadi

Tanaman ros bagaikan satu kemestian terutamanya bagi peminat taman inggeris. Terdapat pelbagai jenis ros yang sesuai dengan iklim Malaysia. Tapi yang sering menjadi buruan adalah dari jenis yang menjalar. Konsep laman inggeris lebih menyerlah apabila ros yang ditanam menjalar memenuhi bumbung atau dinding kediaman.

Di Malaysia , Ros memanjat yang kerap menjadi buruan adalah dari jenis Dacid Austin-Heritage/spirit freedom. Ia antaara spesis yang cepat memanjat dan berbunga lebat. Namun, setakat memilih jenis yang tepat tidak memadai, hal lain trutamanya habitat untuk memudahkan tanaman ini memanjat turut diambil berat.

KEPERLUAN
Trellis yang kukuh
Pengikat tanaman
Shears atau pemangkas yang tajam dan bersih
sarung tangan (pastikan sarung tangan yang digunakan tidak dapat ditembusi duri)

PROSES
1. Pasang trellis 3 inci jauh dari permukaan dinding
2. Ikat ranting ros pada trellis yang telah dipasangkan dengan menggunkan pengikat tanaman. Hal ini perlu dilakukan secara kerap selagi ada pucuk dan ranting baru yang memanjat.
3. Tidak perlu lakukan sebarang cantasan selagi ros yang memanjat tidak memnuhi permukaan trellis. Hanya teruskan mengikat
4. Lenturkan ranting-ranting baru dengan lembut bagi mengelak ia keluar dari struktur dan ikatkan pada trelis
5. Apabila pokok mula menampakkan perkembangan baik dnegan memenuhi permukaan trellis, cantaskan ranting-ranting halus dan tidak produktif bagi memberi peluang kepada bahagian lain menerima baja dan menghasilkan bunga dengan lebih banyak

Antara ancaman atau penyakit yang agak sukar untuk di kawal adalah serangan kulat. Kebiasaannya punca serangan kulat ini berlaku adalah disebabkan kurangnya daya ketahanan diri sesuatu tanaman itu. Bila pokok atau tanaman tak kuat, jadi daya ketahanan melawan sebarang penyakit sangat kurang. sedar-sedar tanaman dah di peringkat kritikal.

Antara baja organik yang boleh digunakan untuk memperkuatkan daya tahan tanaman kepada sebarang jenis serangan penyakit adalah melalui penggunaan chitosan atau kitosan. Chitosan diperbuat daripada cangkerang hidupan laut atau dikenali dengan nama Crustaceans seperti kerang kerangan, udang dan ketam.

Tahukah kita crustaceans juga sebenarnya amat baik sebagai sistem pembajaan tanaman di kebun kita? Suri rumah dan para penggemar makanan laut jom kita mula menyimpan lebihan kulit crustaceans dan proses sendiri untuk jadikan ia baja Chitosan.

Khasiat kulit  crustaceans atau Chitosan

1. Kulit udang, ketam dan kerang kerangan mempunyai sejenis zat yang dikenali sebagai Chitosan / Chitin.

2. Chitosan atau chitin ini memberikan banyak kebaikan kepada tanaman kita. Antara manfaat chitosan kepada tanaman kita ialah ianya boleh dikatakan baja semulajadi kerana tumbuhan menyerap zat nutrien tanpa unsur baja kimia yang lain.

3. Chitosan digemari oleh organisma organisma baik di dalam tanah seperti cacing dan bakteria.

4. Tanaman disifatkan lebih kuat melawan jangkitan fungus dan membolehkan pokok hidup lebih subur kerana kadar pertumbuhan pokok lebih positif.

5. Baja chitosan ialah baja semulajadi yang amat mudah untuk disediakan. Caranya ialah, kulit udang atau ketam dan kerang hanya perlu direbus dan air rebusan boleh disejukkan dan disiram ke tanaman. Kulit yang direbus boleh dijemur dan ditumbuk atau dikisar dan bolehlah ditaburkan ke tanaman kita.

Untuk penghasilan Chitosan menggunakan kulit udang, menurut The gartner ia memerlukan canpuan Natrium Hidroksida. Namun, bahan ini agak rumit. Jadi sebagai langkah mudah, The Gartner guna apa sahaja bahan yang ada.

Chitosan The Gartner

1. Mula-mula sekali The Gartner kumpul kulit udang yang telah dikupas dan kemudiannya rebus sampai semuanya bertukar menjadi merah.

2. Pastikan air dimasukkan secukupnya sehingga menenggelami kesemuanya.

3. Apabila telah mendidih, tutup api dan biarkan sejuk.

4. Tapis dan ambil air rebusan kulit udang dan masukkan dalam botol.

5. Air rebusan ini boleh diguna untuk disiram pada pokok tetapi perlu dicairkan terlebih dahulu.

6. Keringkan kulit yang telah direbus sehingga ia bertukar menjadi rapuh.

7. Kulit yang telah kering dikisar sehingga halus dan disimpan dalam bekas yang kering.

8. Untuk menggunakannya, tabur secubit – 1 tsp pada pangkal pokok.

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

1. Pasu/bekas yang kecil
Pasu/bekas yang kecil menyebabkan akar terkumpul dalam pasu dan tidak dapat terus berkembang.
Boleh cuba tebuk bahagian bawah pasu. Atau gantikan dengan bekas yang lebih besar. Atau tanam terus ke dalam tanah.
Saya ada satu pokok lemon yang sebelum ini hanya sempat berputik, kemudiannya luruh. Setelah saya keluarkan dari pasu, saya dapati akarnya telah terlalu padat. Setelah dipindahkan ke tanah, alhamdulillah banyak buah yang lekat.

2. Semut hitam
Terdapat semut hitam yang merosakkan bunga dan akhirnya bunga tersebut gugur.
Boleh cuba letak ubat semut untuk menghalau. Atau gunakan kerengga. Yaa. Kerengga boleh menghalau semut dan membantu sebagai agen pendebungaan.
Saya ada satu pokok bidara epal yang berbunga lebat, tapi tiada satu pun buah yang lekat. Saya dapati ada semut kecil yang berkampung di sekitar bunganya.
Saya ambil satu sarang kerengga dan letakkan pada pokok tersebut. Alhamdulilah berhasil dan sekarang banyak putik buah yang ada.Tuan/puan boleh mencuba jika mempunyai masalah yang sama. Moga berjaya!


Nak Bina Gazebo Cantik Macam Dekat Kedai Ini Yang Anda Wajib Tahu

Sekiranya anda membuat keputusan untuk menghasilkan sendiri, berikut merupakan langkah-langkah asas membina sebuah gazebo. Apa yang penting sebelum memulakan kerja-kerja pembinaan, pastikan jumlah bahan-bahan yang diperlukan adalah mencukupi bagi mengelakkan anda berulang-alik ke kedai bahan binaan. Di samping itu, pastikan juga semua peralatan berkeadaan baik dan tajam. Perlu diingatkan bahawa sesebuah gazebo mempunyai komponen asas seperti tiang, lantai dan bumbung. Walaupun pada mulanya ia dianggap sukar, seseorang perlu mengambil pendekatan berhemah langkah demi langkah dan bekerja dengan penuh minat serta berupaya membuat anggaran

Langkah pertama adalah menyediakan reka bentuk gazebo yang diingini. Setelah mengenal pasti lokasi dan tanahnya rata, anda perlu menandakan kedudukan rangka gazebo, sebagai contoh, berbentuk segi empat sama, menggunakan kepingan kayu dan tali.

Ukur pepenjuru dan ubah kedudukan kepingan kayu tersebut sehingga sama. Pastikan setiap penjuru bersudut tepat.

Ada beberapa teknik untuk memastikan tiang-tiang kayu tegap dipasang di tempatnya, sama ada menanamnya ke dalam konkrit ataupun menggunakan besi. Sekiranya anda memilih menggunakan konkrit, anda perlu menggali lubang sedalam 2-3 kaki. Padatkan lubang tersebut dengan 2 inci lapisan batu kerikil dan curahkan 4 inci lapisan konkrit. Selepas itu masukkan tiang-tiang tersebut ke dalam lubang itu dan isi bahagian lubang yang terdedah dengan konkrit sehingga penuh dan ratakan ke aras tanah.

Guna penyukat timbang cecair bagi memastikan keempat-empat tiang tadi betul-betul di dalam garisan selari dan rata. Biarkan konkrit membeku sekurang-kurang bagi tempoh 48 jam sebelum memasang tiang 4 x 4 inci.

Setelah lubang tersebut diisi dengan konkrit, pastikan tiang-tiang tadi diletakkan penyokong di kedua arah bagi mengelakkan ianya bergerak dari kedudukan asal.

Langkah berikutnya, guna 2 x 6 inci kayu untuk membina rangka lantai gazebo. Adalah mustahak kayu rangka dipasang dengan jarak 16 inci antara mereka. Ini bertujuan untuk memberi sokongan kepada beban yang terhasil daripada kepingan lantai kayu dan untuk menghasilkan struktur yang kukuh.

Bagi memasang perabung lantai kepada rangka kayu, anda mempunyai dua pilihan. Sama ada menggunakan skru berukuran 4-5 inci dan ditebuk terus ke perabung, atau menggunakan besi sokongan perabung.

Adalah disarankan supaya pemasangan perabung menggunakan besi sokongan kerana lebih mudah dilakukan.

Seterusnya, anda perlu memasang kesemua 4 x 4 inci tiang yang akan menjadi penyokong bahagian atas dan binaan bumbung. Sekiranya anda sebuah gazebo yang kukuh, anda disarankan supaya memasang tiang-tiang tersebut ke perabung lantai dengan menggunakan paku-paku bersaiz 6 inci.

Tumpukan perhatian semasa melakukan tugas ini dan pastikan tiang-tiang tegak sebelum memasang paku. Sebagai tambahan, guna pita pengukur bagi memastikan tiang tersebut berkeadaan simetri.

Selepas kerja-kerja menyiapkan rangka untuk lantai dan memasang tiang-tiang, anda perlu memasang lantai sama ada mengguna kepingan kayu berukuran 2×4 inci atau pun 2×6 inci. Anda disarankan supaya mendapatkan kepingan lantai khusus untuk kegunaan luar rumah. Ini bertujuan untuk mengelakkan lantai tersebut dari dirosakkan oleh titisan air.

Semasa kerja-kerja memasang lantai, anda dinasihatkan supaya meletakkan sebatang paku di antara kepingan lantai bagi mendapatkan jarak konsisten di antara satu sama lain.

Untuk kerja memasang lantai menggunakan paku. Seelok-eloknya sediakan lubang terlebih dahulu sebelum memasukkan paku. Sekiranya anda  memilih untuk menggunakan skru, anda boleh terus memasang skru tanpa menyediakan lubang terlebih dahulu, tetapi saiz skru hendaklah bersesuaian.

Anda disarankan menggunakan 2 batang skru di setiap hujung kepingan lantai bagi memastikan struktur betul-betul kemas.

Memasang bumbung gazebo boleh dilakukan dengan pelbagai cara. Teknik pemasangan kali ini memerlukan hanya sedikit sahaja bahan binaan tetapi gazebo masih kelihatan kukuh. Langkah pertama adalah memasang perabung di bahagian atas kesemua tiang-tiang kayu 4 x 4 inci tadi.

Guna perabung berukuran 4 x 4 inci dan pasangkan secara profesional. Dapatkan bantuan untuk memegang hujung perabung di kedudukan sepatutnya semasa anda memasang skru.

Anda dinasihatkan supaya menggunakan teknik yang betul semasa menyambung perabung di bahagian atas tiang. Potong hujung perabung ke bentuk L dan gabungkan kesemuanya di bahagian atas tiang tadi. Setelah kerja tersebut selesai, ketatkan sambungan ini menggunakan skru.

Anda disarankan supaya memasang kesemua perabung kerana ini akan meningkatkan tahap kekuatan pembinaan.

Seterusnya pasang 2 x 4 inci perabung sokongan untuk dijadikan rangka utama bumbung. Langkahnya senang sekiranya anda menggunakan teknik pemasangan dan perkakas yang betul. Pertama, potong 6 x 6 inci tiang utama (4 inci tinggi) dan pasangkannya dengan menyambung 2 perabung sokongan yang bertentangan dengan 4 inci skru (memastikan perabung sokongan tersebut dilekatkan kepada tiang utama).

Semasa proses pemasangan, anda dinasihatkan menggunakan tangga. Pastikan tangga tersebut diletakkan di atas permukaan yang kukuh.

Kemudian, pasang kesemua 2 x 4 inci perabung tambahan. Lakukan dengan teliti dan pastikan perabung tambahan ini dipasang secara simetri. Sambungkan ke perabung atas dan ke tiang utama dengan beberapa biji skru berukuran 4 inci.

Sekiranya anda tidak suka reka kepada bentuk rangka tersebut, anda berpeluang melaraskan saiz dan ketinggian bumbung bagi memenuhi kehendak dan cita rasa anda.

Top of Form

Banyak kaedah memasang bumbung. Anda boleh menggunakan 2 x 4 inci kepingan kayu, kepingan-kepingan plywood atau kertas bumbung. Sebarang kaedah yang digunakan, anda disarankan supaya menggunakan skru yang sesuai dan dipasang dengan jarak 10 inci di sepanjang perabung.

Selepas memasang kepingan kayu atau kepingan-kepingan plywood, anda boleh memilih untuk menggunakan shingles, kepingan konkrit atau zink sebagai bumbung.

Pilihan bahan juga bergantung kepada keperluan dan cita rasa anda sepenuhnya. Berhati-hati semasa kerja-kerja memasang dan pastikan paku tidak menembusi atap bumbung (sila guna paku bersaiz ½ inci sahaja).

Akhirnya, tampal setiap lubang atau rekahan menggunakan penyumbat kayu dan biarkan ia beku. Gosok permukaan gazebo kayu anda dengan kertas pasir sederhana halus dan lindungi struktur binaan ini dari dimusnahkan oleh air dengan menyapu lapisan varnish.

Sentuhan Terakhir – Mengecat Struktur Gazebo

Anda boleh menyapu cat kepada semua struktur kayu mengikut pilihan warna yang anda suka. Sama ada untuk kelihatan sedondon dengan kediaman anda atau warnakannya dengan rona terang bagi memperlihatkan dominasi ruang. Walau apa tujuan sekali pun pastikan anda menggunakan cat yang sesuai untuk kegunaan luar. Lapisan cat membantu melindungi kayu, seterusnya memanjangkan hayat struktur tersebut.

Membina sebuah gazebo yang sempurna adalah sesuatu yang subjektif. Untuk itu anda disarankan supaya memilih reka bentuk dan saiz sebelum memulakan urusan pembinaan, mengikut keperluan dan cita rasa anda.

Profil taman
Pemilik: Scarlette Lee Suyin
Lokas: Subang Jaya
Jenis kediaman: Semi-D
Keluasan taman: 1,800 kaki persegi
Konsep taman: Tropika
Tempoh taman: 4 tahun

Dinding atau tembok pagar yang menggunakan batu bata merah memang menjadi idaman ramai. Namun tidak bagi pemilik kediaman yang terletak di Subang Jaya. Ilmu dan kemahiran seni yang dimiliki diguna pakai untuk menata hias laman.

Untuk mengurangkan kerja-kerja penyelenggaraan, pemilik lebih gemar memilih gabungan harmoni pelbagai tekstur tanaman hijau pelbagai tekstur menghias latar kediaman. Rugi besar apabila paduan kehijauan tidak dapat dilihat denagn sempurna.

Jadi pemilik mengambil langkah berani untuk mengecat tembok pagar batu bata merah yang berukuran 2.5 meter ini dengan warna gelap untuk menonjolkan lagi rona hijau dan tekstur tanaman. Warna yang dipilih adalah blue night atau ada yang sinonim dengan nama night sky.

Kenapa dalam banyak-banyak warna gelap, biru kekelabuan ini menjadi pilihan? Sebaiknya hitam adalah padanan terbaik. Namun pemilik khuatir, warna hitam akan meninggalkan kesan capukkan atau watermark. Jadi, laman pemilik lebih mudah kelihatan kotor.

Tip Suburkan Limau Purut Kalau Tanam Dalam Pasu. Pokok limau purut, tidak seperti pokok limau yang lain. Mudah ditanam dan berbuah. Limau purut, sangat sensitif. Sebab tu lah, harga limau purut mahal dipasaran. Limau purut ni, bukan sahaja buahnya digunakan malah daun juga menjadi sebagai salah satu ramuan pelengkap dalam masakan.

Ramai kata, pokok limau purut tanam dalam pasu tak berapa nak subur. Betul ke?

Izham Alias berkongsi tip melalui pengalamannya.

Pokok limau purut tanam dalam pasu. Alhamdulillah masih subur walaupun telah dua tahun dalam pasu.

1. Rahsianya adalah sentiasa top up dengan baja organik. Biasa baja organik saya guna adalah kompos cacing yang dibeli. Palet tahi ayam proses pun sama. Ikut mood.

2. Kadang saya nampak tahi lembu saya ambil dan letak dalam pasu.

3. Sekali sekala sembur dengan mikrob baik. Cuka kayu semestinya. Saya dapati cuka kayu memang sesuai dengan pokok limau. Meriah bunga selepas sembur.

4. Tapi sebelum itu perlu saya pastikan pokok cukup baja. Cuka kayu hanya penggalak dan bukannya baja.

5. Kadang saya nampak si ulat bulu memakan daun. Saya biarkan sahaja. Berkongsi rezeki dengan makhluk Allah SWT. Lagipun jarang togel pokok ini semenjak saya beri kasih sayang cukup.

Senang bukan caranya.

Dalam budidaya tanaman pokok tak kiralah tanaman apa pun ada dua jenis pemangkasan iaitu pemangkasan bentuk dan pemeliharaan. Pemangkasan bentuk dilakukan untuk mengawal tumbesaran tanaman manakala pangkasan pemulihan bagi tujuan produktiviti, pencegahan dan pengawalan penyakit dan sebagainya.

Utuk tanaman lemon, ke dua-dua jenis pemangkasan ini digunkan. Untuk peringkat usia 1-3 tahun, pemangkasan bentuk dilakukan untuk melatih dahan-dahan pokok lemon menjadi kuat. Dengan pemangkasan ini, kerangka atau cabang yang kukuh dan sihat dapat dibentuk dan secara tidak langsung tanaman mempunyai tahap imunisasi yang tinggi terhadap sesuatu penyakit

Cara memangkas pokok lemon


Panduan Pilih Dinding Yang Tepat Untuk Dijadikan Feature Wall

Dinding accent ataupun lebih sinonim dengan terma feature wall umumnya merupakan perkara pertama yang kita lihat apabila masuk ke sesuatu ruang dalam kediaman. Ia mempunyai ciri-ciri istimewa tersendiri yang dapat membezakannya daripada dinding yang lain. Dinding accent merupakan satu penyelesaian mudah buat mereka yang mahukan kelainan pada kediaman dengan mewujudkan satu titik fokus yang menarik dan lebih menonjolkan keunikan ruang. Dengan menumpukan perhatian pada dinding accent ini, ruang kediaman yang hambar akan serta-merta kelihatan lebih segar dan berwajah baharu.

Tetapi awas, dinding pertama yang anda lihat ketika memasuki ruang tidak semestinya sesuai dijadikan dinding accent. Terdapat beberapa perkara yang perlu diambil kira sebelum memilih dinding yang ingin di highlight kerana jika tersalah pilih, ia hanya akan membuatkan ruangan tampak ganjil dan mengelirukan! Jadi bagi mengelakkan anda melakukan kesilapan ini, IMPIANA telah sediakan tip dan panduan memilih dinding accent serta cara menghias sesuai mengikut ruangan yang ada.

PERTAMA

Dinding yang bertingkap atau pintu adalah perkara pertama yang patut anda elakkan ketika memilih dinding accent. Ia seharusnya menjadi titik fokus ruangan, jadi objek atau bukaan seperti tingkap hanya akan mengambil alih tumpuan pada dinding utama.

KEDUA

Berani bermain dengan warna. Untuk kesan yang lebih dramatik dan mendalam, padankan warna gelap pada dinding accent dengan warna yang lebih neutral dan ‘ringan’. Ini akan mewujudkan kontras yang amat menarik. Pasti tetamu tidak akan terlepas pandang pada feature wall yang anda cipta.

KETIGA

Sebelum memilih warna cat pada dinding accent, pastikan anda mengambil kira tentang perabot yang mungkin akan diletakkan dihadapannya. Pilih warna yang akan menonjolkan, bukan menenggelamkan hiasan anda.

KEEMPAT

Susunan perabot yang starategik juga amat penting bagi membantu menonjolkan lagi dinding accent yang telah anda pilih. Pencahayaan juga patut dititik beratkan supaya mendapat kesan yang maksima.

KELIMA

Terdapat juga alternatif lain selain mengecat dinding accent. Anda boleh pasangkan wallpaper ataupun binakan rak buku custom bagi menambah nilai estetik pada dinding. Apa saja yang anda rasakan dapat mencuri tumpuan pengunjung boleh digunapakai.

Ruang tamu umpama ‘jantung’ kediaman, ini tip supaya ruang jadi lebih selesa. Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman.

Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu.

Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

MEMILIH SOFA YANG SALAH

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

MEMBELI KARPET YANG TERLALU KECIL

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

SUSUN ATUR YANG TIDAK SESUAI

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

MELETAKKAN TELEVISYEN DI RUANG TAMU

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

KESILAPAN KETIKA MENGGANTUNG LUKISAN DINDING

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.

Railing tangga atau pemegang tangga sebenarnya mampu membuatkan sesebuah rumah itu nampak gah dan menawan. Tapi ramai yang tak sedar akan kepentingan dan rekaan pemegang tangga dalam rumah ini. IMPIANA hari ni nak kongsikan kepentingan pemegang ini dan juga rekaan atau design yang cukup menawan untuk kediaman anda.

Bila sebut dan sentuh tetang dekorasi pasti semua akan nampak set sofa dan juga perkakas dekorasi yang lain bukan. Sebenarnya banyak perkara dalam rumah yang boleh dijadikan perhatian untuk menarik perhatian dalam dekorasi.

Bila dapat kunci rumah perkara utama dalam fikiran nak dekor macam mana dan nak cat atau pakai wallpaper kan? Tapi ada juga yang berfikiran nak luaskan lagi rekaan dan bukaan dalam rumah. Tetapi ubah suai itu akan berlaku pada ruang dapur dan ruang makan yang akan dipecahkan dinding asalnya untuk terus ke arah ruang dapur.

Jika anda perasan apabila masuk rumah dan ke arah ruang tamu mata kita akan menghala ke arah tangga yang gah dengan jayanya di sebalik ruang tamu dan ruang makan. Betul tak? Dan kadang kala anda perasan tak binaan tangga yang terlalu besar ini mampu membuatkan ruang yang sepatutnya luas tetapi kini nampak lebih sempit.

Ada banyak railing sebenarnya. Tapi IMPIANA memilih untuk railing kaca yang banyak akan membantu ruang dalam rumah anda nampak lebih berbeza dan lebih menawan.

Jika Anda tertarik untuk menerapkan railing tangga kaca, ada beberapa hal yang perlu anda ketahui terlebih dahulu. Berikut ada beberapa kelebihan dan kekurangan, serta inspirasi rekaan railing tangga kaca untuk anda.

Kelebihan railing tangga kaca

Diperbuat dari kaca, membuat railing tangga kaca memiliki tampilan lut sinar yang bisa memberikan kesan moden, minimalis, dan clean. Inilah yang membuat railing tangga kaca sangat cocok diterapkan pada rumah bergaya moden minimalis. Kelebihan lain railing tangga kaca iaitu dapat menciptakan kesan ruangan yang lebih luas kerana diperbuat dari kaca lut sinar.

Kelemahan railing tangga kaca

Di sisi lain, railing tangga kaca juga memiliki kelemahan. Kelemahan utamanya iaitu mudah pecah, kerana materialnya yang terbuat dari kaca. Jika hal ini terjadi, tentulah sangat berbahaya untuk anggota keluarga di rumah. Namun, anda dapat mengurangkan masalah tersebut dengan memilih material kaca yang tepat.

Kaca tempered dan kaca laminate merupakan dua material kaca yang sesuai untuk railing tangga kaca. Kaca tempered dinilai lebih tahan dan lasak kerana dalam pembuatannya, material kaca ini melalui proses pemanasan dan pendinginan secara cepat yang membuatnya lebih kuat untuk menahan beban dari kaca biasa.

Apabila pecah pun, pecahan kaca tempered juga cukup selamat sebab akan hancur dalam bentuk pecahan kecil bulat dan tumpul. Selain itu, kaca tempered juga dapat memberikan kesan elegan dan moden pada sebuah ruang, yang biasa menambah nilai estetika.

Sementara itu, kaca laminate adalah material kaca yang menggabungkan dua kaca atau lebih yang dilapisi oleh interlayer film PVB (Polyvinyl Butyral). Lapisan interlayer film ini akan menjaga agar kaca tetap kuat walaupun saat pecah. Inilah yang membuat kaca laminate menjadi salah satu material kaca pilihan untuk railing tangga kaca.

Kombinasi Apa Yang Sesuai Untuk Railing Kaca

Apabila memilih pemegang tangga kaca pastinya buntu padanan apa pula untuk kemasan tangga ini. Pastikan kemasan tangga itu anda padankan dengan material stainless steel hitam, manakala tangga pula gunakan lantai kayu. Ini akan memberi mood nyaman dan effect WOW dalam rumah.

Shopping!

“Confuse” Dekorasi Konsep Moden Dan Kontemporari? Pemilihan konsep atau tema merupakan salah satu perkara yang perlu diberi perhatian teliti sebelum memulakan mana-mana proses pengubahsuaian. Pemahaman yang mendalam tentang konsep berbeza akan memudahkan anda untuk membuat pilihan selain dapat memberi peluang buat anda untuk memahami kehendak dan matlamat reka bentuk kediaman impian anda.

LATAR BELAKANG

MODEN merujuk pada tempoh masa tertentu iaitu antara awal hingga pertengahan abad ke-20. Waktu itu merupakan kemuncak bagi seni dan reka bentuk Bauhaus dari Jerman, mewujudkan gaya yang berbeza dan memberi tumpuan kepada bentuk yang simple dan praktikaliti. Selepas moden, datang pula era mid-century (tahun 50-an ke 60-an). Walaupun begitu, dalam dunia seni reka hiasan dalaman istilah “modern design” sering merangkumi kedua-duanya sekali.

KONTEMPORARI tidak merujuk kepada tempoh masa yang tertentu, ia sentiasa berubah-ubah untuk mencerminkan gaya reka bentuk popular masa kini. Ia meminjam kualiti dari modenisme, minimalism, dan gaya global yang lain tanpa memberi tumpuan yang lebih kepada satu-satu konsep yang khusus.

PERBEZAAN

Kontemporari akan sentiasa berubah dengan mengikut definisi gaya terkini yang sedang menjadi trend. Hal ini menjadikan konsep kontemporari lebih sukar untuk didefinasikan. Berbeza dengan konsep moden yang mempunyai nilai estetik dimana ia menekankan garis segar, warna-warna neutral yang hangat serta keseimbangan.

PERSAMAAN

“Less is more” adalah motto untuk kedua-dua reka bentuk kontemporari dan moden. Setiap gaya ruang biasanya amat mudah dan rapi.


Idea Kreatif Makeover Terendak Lampu Lama

Terendah lampu yang dah usang tu, jangan dibuang. Struktur atau rangka yang masih utuh boleh di guna lagi. Kebiasaanya, ramai yang makeover dengan menggantikan dengan fabrik atau kertas mengikut tema dekorasi kediaman. Hari ni, impiana nak ajak anda makeover terendak lampu yang dah rosak tu jadi aviari burung. lebih cantik dan menarik:

Bahan-bahan:
-kayu katil (jadikan bingkai)
-pita pengukur (utk mengukur)
-lamp holder
-mentol (putih LED 3w)
-spray putih (ikut lah nk warna apa)
-cermin (ikut ukuran saiz sendiri)
-wayer (ikut lah berapa meter nak)
-connector (penyambungan wayer)
-plug (on/off)
-gam cermin
-papan (jadikan penahan cermin)

Cara-cara:
1. Ukur dan potong kayu mengikut saiz bingkai Vanity mirror yang telah ditetapkan
2. Setalah siap di potong, Cat atau spray bingkai mengikut warna yang telah dipilih

3. Apabila cat dah kering sepenuhnya, ukur kedudukan lampu pula
4. Tebuk lubang pada posisi lampu yang telah ditetapkan sebagai laluan pendawaian

5. Skrukan pemegang lampu pada bingkai kasyu mengikut kedudukan yang telah ditetapkan tadi
6. Letakkan palywood di bahagian tengah bingkai. Boleh lapiskan cermin di bahgian yang kosong

Cicak yang merupakan sejenis haiwan reptilia berdarah sejuk dan bertelur. Reptilia ini mampu memanjat dinding yang tegak dan licin seperti cermin. Kajian yang dilakukan oleh pakar sains mendapati bahawa telapak kaki cicak mempunyai rerambut halus yang mewujudkan daya lekatan pada tahap nano. Cicak juga mempunyai keupayaan untuk memutuskan ekornya apabila diancam. Dengan itu, musuhnya akan terperanjat ketika ekornya mengeliat-geliat sementara cicak melarikan diri. (Wikipedia)

Dirumah, cicak dianggap binatang yang kotor dan mengganggu ketenteraman keluarga. Jadi bagi membantu menyelesaikan masalah ini, Puan Hani Mynis ada membuat satu perkongsian yang amat berguna buat kita semua. Jom kita semak.

Pengurusan cicak di kediaman

Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering

Punyalah hani anti (dan geli ) dengan cicak, ha hambik satu post hani buat khas utk dia haha

Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia hehe

Biodata cicak

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

Pemangsa cicak : burung

Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu ), belakang almari, belakang tv, sekitar peti ais, sekitar lampu, belakang bingkai gambar dan cermin.

Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju

Kebencian : bau yang tengik seperti bau bawang merah, bawang putih, tembakau, cuka, ubat gegat

10 cara nak elakkan cicak berkampung kat rumah kita

1.Hilangkan bekalan makanan cicak kat rumah kita , iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak

2. disebabkan cicak takut kat burung, bela burung kat rumah! Eh eh haha takyah sampai cmtu sekali memadai sediakan jejak burung seolah2 ada burung kat rumah kita dgn cara :

3. Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut2 mcm bingkai cermin dan gambar.

4. Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai2 panggil geng dia sbb banyak makanan dia kat rumah tu haha

5. Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas utk setiap barang2.

6. Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

7. letak ubat gegat dalam kabinet atau laci. Tapi laci/kabinet berisi makanan tak digalakkan.

8. lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) utk elakkan cicak melintas atas meja makan kita

RESIPI DIY SURFACE CLEANER

250ml air biasa (air paip)
50ml cuka (cuka murah2 je cuka sintetik pn ok)
3 sudu plastik dish soap (hn guna Joy)
1 sudu plastik dettol

9. guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan utk org penggeli cicak mcm hani hahaha hani x berani buat ni

10. bela kucing sbb kucing boleh tolong tangkap cicak, bukan setakat cicak kadang2 sumpah2 pun dorang boleh “hadiahkan” kat tuan dia

So pilihlah cara yg mana satu yg nak diguna utk singkirkan cicak kat rumah.

Semoga bermanfaat.

Menikmati secawan teh uncang memang memberikan kesegaran dan membuatkan kita lebih bertenaga. Selain dari dibuat minum, sebenarnya uncang teh boleh berperanan lebih besar untuk melengkapkan kehidupan kita. Nak tahu apa yang boleh dilakukan oleh uncang teh untuk anda?

1. Melegakan iritasi/kecederaan di bahagian kulit

Uncang teh sangat berkesan memberikan kelegaan dan mengurangkan kesan sakit akibat kulit terbakar kerana sinaran matahari, lebam, kesan gigitan nyamuk dan radang kesejukan.

Caranya: Ambil satu uncang teh dan basahkan dengan menggunakan air sejuk/air aliran paip sinki. Setelah itu tekap/tekankan pada permukaan kulit yang tercedera itu. Anda juga boleh menggunakan uncang teh untuk menghilangkan kesan lingkaran hitam bawah mata dan bintik hitam pada kulit wajah.

2. Menghapuskan bau kasut

Uncang teh mempunyai kuasa ajaib yang dapat menarik atau menyerap bau yang kurang menyenangkan. Ini termasuklah digunakan untuk menyingkir bau masam/cagu di dalam kasut

Caranya: Masukkan uncang teh yang kering ke dalam kasut anda. Dan biarkan semalaman.

3. Mengharumkan peti sejuk

Selain dari penggunaan baking soda, anda boleh juga menggunakan uncang teh.

Caranya: Masukkan beberapa uncang teh ke dalam sebuah bekas terbuka. Masukkan ke dalam peti sejuk . Bau peti sejuk tidak lagi dikesan selepas itu.

4. Membersihkan minyak dan kotoran degil pada pinggan mangkuk

Tidak dinafikan kotoran degil dan minyak memang sukar ditangani jika anda terlewat membasuh perkakas tersebut. Namun dengan uncang teh ia berkesan menghapuskan masalah tersebut

Caranya: Rendamkan pinggan mangkuk yang kotor tersebut semalaman di dalam sinki yang telah dipenuhkan dengan air. Letakkan beberapa uncang teh. Esok harinya, anda akan mendapati kotoran tersebut mudah ditanggalkan!

5. Menjauhkan serangga/haiwan perosak

Haiwan perosak seperti tikus, labah-labah dan sebagainya kerap mendidiami kawasan rumah yang tersembunyi seperti di dalam kabinet dapur.

Caranya: Letakkan beberapa uncang teh ke dalam kabinet dapur dan kawasan yang berpotensi dihadiri haiwan perosak berkenaan.


Kerja Mengecat Lebih Cepat Dan Mudah dengan Alat Pintar Ni, Murah Je

Walaupun menggunakan perabot lama, langsir lama, suasan kediaman terus berubah apabila warna cat di dinding bertukar. Tapi, ramai yang akan cakap mengecat ni bukan mudah lebih-lebih lagi apabila selepas selesai mengecat. Nak mengemas cat yang meleleh ke lantai, bersihkan berus dan sebagainya paling melecehkan. Tambahan, kalau tak kena tekniknya cat boleh nampak buruk.

Sebenarnya, mengecat ni tidak lah seteruk yang anda bayangkan jika mengikut arahan pada label cat dan penyediaan kelengkapan yang mencukupi seperti berus. Untuk memudahkan kerja-kerja anda mengecat, IMPIANA senarikan produk-produk pintar yang sangat membantu kerja-kerja mengecat anda.

Anda sudah berasa bosan dengan bekas tisu yang sedia ada di rumah anda? Atau anda masih mencari-cari aksesori dekorasi hiasan rumah yang tampak mewah dan lain daripada yang lain? Apa kata anda dapatkan bekas tisu istimewa ini keluaran jenama daripada Kayangan Living.

Nak tahu mengapa anda kena dapatkan bekas tisu ini? Lihat sahaja lah pada rekaan bentuk aksesori ini, sememangnya tampak mewah ala-ala kayangan gitu!

Untuk maklumat anda, struktur badan bekas tisu ini diperbuat daripada kepingan kristal jernih manakala bingkai daripada besi keluli tahan karat. Jadi tidak hairan lah mengapa bekas tisu keluaran jenama Kayangan Living ini tampak mewah.

Bukan sahaja tampak cantik, ia juga merupakan bekas tisu yang sangat berkualiti tinggi. Jadi, tunggu apa lagi, segera dapatkan bekas tisu jenama daripada Kayangan Living ini.

Anda memiliki kediaman kecil? Itu bukan penghalang kerana masih ada cara ringkas dan mudah bagi menghias kediaman anda. Ia bukan sahaja murah bahkan membantu anda berjimat cermat. Apa yang penting adalah anda rajin memastikan ruang yang sekecil itu kekal tersusun bersih dan kemas.

1. Susun Atur Perabot

Pastikan susunan perabot anda tidak mengganggu lalu lintas di kawasan sempit ini. Ini bermakna elakkan perabot berbucu tajam dan juga mudah pecah seperti kaca jarang di tengah-tengah ruang yang ada. Benar, adakala tata atur nampak menarik di pandangan tetapi kita juga kena pastikan elemen praktikal. Ini penting apatah lagi sekiranya anda mempunyai anak kecil dan berbadan besar.

2. Saiz perabot perlu di ambil kira

Saiz perabot sangat penting dalam memastikan ruang kediaman kita tidak sesak dengan segala macam perabot. Jangan terlalu ghairah memilih perabot yang agak dempak dan bilangan yang banyak. Jika menghias ruang tamu, cukup dengan sofa dua tempat duduk sebagai sofa utama, sepasang cup sofa yang comel, bangku kiub atau bangku panjang sebagai pilihan lain.

3. Design perabot yang menarik

Lupakan sahaja jika anda mahukan kerusi sattee klasik yang hebat rekaannya. Apatah lagi pembuatannya yang agak besar, berat dan mengambil banyak ruang.. Pilihlah perabot yang lebih ringkas, sleek dan mesra ruang. Kini terdapat banyak rekaan perabot moden kontemporari atau moden klasik yang menarik rekaan dan material yang digunakan. Malah rangka yang lebih halus serta tahan juga merupakan pilihan yang sesuai dengan kediaman kecil.

4. Warna yang WOW!

Benar, warna adakala sangat peribadi di kalangan kita. Rona yang berbeza boleh membawa kepuasan yang berbeza kepada tuan rumah yang berbeza. Tetapi secara amnya, untuk ruang kecil, anda boleh memilih rona terang atau pastel yang menyejuk pandang . Pada masa yang sama suasana ruang juga lebih luas sesuai untuk kita melepas pandang. Elakkan memilih rona kayu atau rona bumi yang agak gelap seperti perang, coklat tua, hijau gelap dan lain-lain. Ini hanya akan menjadikan anda lebih resah dan tidak keruan.

5. Penggunaan Cermin

Cermin besar merupakan aspek penting dalam membantu anda mendapatkan ilusi ruang yang lebih luas. Biar pun ia sekadar ilusi tetapi ia membantu anda agar tidak merasakan rasa sesak atau tidak selesa. Ilusi juga mampu membantu kita untuk touch up dan sebagainya di ruang utama. Jadi ia boleh bertindak sebagai ruang serba guna. Malah cermin ini juga boleh dijadikan perhiasan utama di dinding ruang utama.

6.Samar warna dan bentuk

Adakala kita agak ghairah dalam menghias kediaman. Ruang yang kecil itu dihias dengan kertas dinding corak klasik yang sarat dan ronanya pula agak’berat’ seperti kelabu, coklat malah biru gelap. Malah kita juga mewarnakan dindig dan pintu kamar dengan rona kontra. Pilihan kontra boleh anda lakukan tetapi memerlukan teknik yang sangat tepat dan sentuhannya juga mestilah tidak keterlaluan. Selalunya bagi menyelamatkan keadaan, cat pintu kamar anda sama dengan dinding ruang kediaman anda. Ia menjadikan ruang lebih luas dan tidak mengganggu pandangan.

TIP : Jika boleh anda hias ruang yang ada dengan rona harmoni dan senada agar ia tidak terlalu kontra dan mengganggu fokus mata. Ia boleh dlakukan pada pemilihan kemasan lembut, aksesori dan bunga hiasan.

7. Kemasan Lantai

Kemasan lantai Selain daripada memilih jubin berwarna cerah, jika anda mendiami pangsapuri kecil, kemasan lantai kayu, lamina atau permaidani dilihat lebih sesuai. Adakala ruang kecil kita tidak memerlukan perabot yang banyak. Cukup hanya duduk di lantai ala Jepun dan bin bag yang selesa.

8. Kemasan dinding

Tidak salah jika anda memilih kertas dinding selain daripada cat. Namun usah terlalu ghairah memilih corak sarat dan terlalu kompleks. Anda juga boleh memilih pelekat grafik yang kini menjadi aliran malah jika berani boleh memilih kertas dinding bercorak pemandangan luas saujana mana memandang. Namun awas, perhatikan kelompok warna yang mendominasi gambar pemandangan tersebut. Ia juga memain peranan dalam membangkitkan mood pada ruang.

9. Pilihan Fabrik Seperti Langsir

Keliru dengan fabrik yang paling sesuai dengan kediaman anda? Seeloknya pilihlah langsir telus pandang yang ringan dan tidak nampak berat. Malah fabrik polos bertekstur juga dilihat sangat menarik dalam menjadikan ruang nampak tidak terlalu sesak dengan segala bagai corak dan warna.

10. Penstoran

Curi ruang untuk penstoran. Cuba bina kabinet bina dalam penuh sehingga ke siling pada ruang tamu boleh menempatkan hampir 50% barang keperluan anda. Kabinet televisyen yang maksima sehingga siling ini juga memudahkan anda mencari segala keperluan harian. Jika anda berani bolehlah memilih rekaan seperti ilusi sebuah dinding atau cermin muka.

Pokok eucalyptus pewangi semula jadi yang menyegarkan, tak perlu dah guna spray/lilin. Pokok eucalyptus sangat menyegarkan jika diletakkan di dalam tandas. Ia memberikan aroma yang wangi. Pokok eucalyptus merupakan spesies pokok hutan yang berasal dari Australia.

Pokok eucalyptus juga dikenali sebagai pokok kayu putih. Di Australia, ia sinonim dengan habitat beruang koala. Selain Australia, beberapa genus eucalyptus ditemui di Indonesia dan Papua New Guinea.

Bagaimanapun beberapa pakar di Universiti Putra Malaysia (UPM) kurang bersetuju pokok eucalyptus diletakkan sebagai tanaman hiasan yang dikatakan alat pembersih udara semula jadi.

Pensyarah Kanan, Fakulti Pertanian, UPM, Dr. Puteri Edaroyati Megat Wahab berkata, setakat ini tiada penyelidikan menyatakan ia boleh membersihkan udara secara semula jadi. Namun penggunaan sebenarnya adalah sebagai pewangi memang tidak dinafikan.

“Selain itu, ia juga sebagai ramuan dalam minyak angin atau urut. Minyak tersebut mengandungi cineol yang mudah meruap dan memberi bau yang sangat kuat.

“Disebabkan itu, ada orang yang suka kepada bau segar ini akan menjadikannya keratan untuk digantung di ruang yang perlu kepada kesegaran seperti bilik air.

You all tau tak kita boleh wangikan rumah especially bilik air dengan fresh eucalyptus? You can either letak dalam vase with water or let it dry, lama juga wangi tu bertahan. I paling suka gantungkan dekat dengan shower so bila mandi tu rasa refreshing sangat, and if kita mandi air panas, hot steam akan release eucalyptus oil tau.

Eucalyptus ni bukan sahaja wangi, it has a lot of benefits like promoting relaxation, relief cold symptoms, so kalau you selalu ada allergies and sinus, cuba inhale eucalyptus. If you letak dalam air, every few days trim batang dekat bawah each time tukar air, dia akan bertahan lama nak dekat sebulan dia boleh tahan tau.

Sekarang I nak cuba avoid lighting up too many scented candles or spray room fragrance, sebab toxic untuk indoor air quality. Sekali sekala takpe tapi jangan hari hari ok. Kita cuba wangikan rumah secara natural jom!

Menurut Pensyarah Jabatan Pengurusan Tanah Fakulti Pertanian, UPM, Dr. Daljit Singh Karam, pokok ini banyak digunakan dalam industri perkayuan, pulpa dan kertas termasuk perubatan seperti penghasilan minyak angin dan pengawal perosak semula jadi.

Antara produk utama eucalyptus terkenal termasuk kertas A4 Double A, minyak pati, minyak angin dan pulpa. Eucalyptus hibrid ini adalah solusi kepada kekurangan sumber kayu dan mampu mengekang penuaian sumber kayu dalam hutan negara kita yang amat berharga.

Sementara itu,  Pensyarah Kanan, Jabatan Sains Perhutanan, Fakulti Sains Pertanian dan Perhutanan, Univeristi Putra Malaysia Kampus Bintulu Sarawak, (UPMKB), Dr. Keeren Sundara Rajoo menyatakan pokok Eucalyptus mempunyai kebaikan kepada saluran pernafasan.

Pati minyak yang dihasilkan dari pokok ini dapat menghasilkan rasa yang menenangkan dan menyegarkan apabila dihidu. Disebabkan itu minyak kayu putih dijual secara meluas dan ianya dapat membantu individu yang mengalami masalah pernafasan seperti asma atau alahan, namun kajian masih terhad dalam bidang kesihatan.

“Pelbagai kajian yang dibuat membuktikan bahawa tumbuhan hijau dan semula jadi memberi kesan positif dalam mengurangkan tekanan dan meningkatkan kesejahteraan mental. Jika anda meletakkan pokok eucalyptus di dalam rumah ia akan mengubah suasana rumah lebih santai dan tenang, namun kajian yang teliti mengenai keberkesanan sebenar belum disahkan.

“Jadi sebagai peringatan kepada semua, pokok ini mengandungi sebatian yang berbahaya kepada manusia kerana sesetengah orang mengalami alahan sehingga mengakibatkan ruam, sukar bernafas, atau sakit mata yang teruk,” katanya.


Wanita Ini Pilih Konsep Minimalis Hias Rumah 900 Kaki Persegi Dengan Kos RM50k Sahaja

Terdapat pelbagai cara untuk menghias kediaman anda sama ada menyesuaikan susunan perabot dengan pelan ataupun memilih warna cat yang bertepatan dengan konsep rumah agar selesa dan nyaman didiami. Sudah tentunya setiap orang mempunyai citarasa dan kepentingan yang tersendiri dari segi rekabentuk perabot, konsep dan flow yang ingin ditonjolkan oleh kerana itu kita perlu pastikan betul betul yang mana paling sesuai untuk diterapkan pada kediaman masing-masing.

Dengan berbekalkan gambar-gambar hasil perkongsian tuan rumah, IMPIANA dapatlah meninjau-ninjau kediaman kecil yang cantik dan selesa ini.

Untuk maklumat, rumah ini berkeluasan 2200 kaki persegi dengan kapasiti 4 bilik tidur dan 3 bilik air. Menurut pemilik, segala usaha dekorasi ini dijalankan bersama suami.

Pandanagan penulis tertumpu pada pilihan warna yang digunakan dalam kediaman ini kerana ia amat mesra dengan kanak-kanak. Tambahan, pasangan ini dikurniakan dua orang anak iaitu seorang lelaki yang berumur 4 tahun  dan perempuan berumur 10 bulan.

Secara kesan visualnya, rona biru mewakili air dan lautan. Secara psikologinya pula air digunaakan bagi memberi ketenangan. Begitu juga kediaman ini. Penerapan dan pemilihan rona nya amat bertepatan untuk menzahirkan sebuah kediaman yang selesa syurga buat pemilik seisi keluarga. Pemilihan warna biru navy bukan sekadar membuat isi kediamannya berasa tenang malah tetamu yang hadir akan dikelilingi suasana yang selesa dan tenang.

Jika diteliti daripada kebanyakkan perabot di ruang tamu menggunkan kaki pensil. Pemilihan perabot yang mempunyai kaki jenis ini lebih jimat ruang dan memudhakan tugas-tugas pembersihan di bawah sofa. Memandangkan keluasan kediaman yang luas, pemilik mengambil keputusan untuk menyediakan ruang tamu dan ruang keluarga secara berasingan. Ruang buat keluarga dilengkapi sofa berbentuk ‘L” untuk memberi keselesaan optimum saat menoton tv. Manakala ruang tamu yang bersebelahan hanya menggunakan perabut ringkas namun masih menekan ciri-ciri nordic

Selain itu, dibahagian bawah tangga turut dimanfaatkan. Kerusi yang disediakan di bawah tangga menjadi ruang tambahan buat pemilik terutamanya apabila menerima kunjungan ramai.  Secara tidak langsung, ruang di bawah tangga yang selalu menjadi negative space dapat dielak.

Konsep nordic terus di bawa kebahagian dapur. Bukan sekadar susun atur keperluan dan perkakas dapur kelihatan kemas dan teratur, semangat nordic turut terpalit pada perkakas dan perincian yang terdapat di ruang dapur yang kecil ini. Susunan begini memudahkan urusan pemilik untuk menyediakan juadah yang enak dalam masa yang singkat. Jika diteliti, wujudnya elemen triangle dalam dapur ini. Ia dikenali sebagai salah satu cara untuk memudahkan kerja mengambil bahan, mencuci dan memasak dalam satu masa. Senang cerita, praktikal untuk pengguna.

Mendekor kediaman perlu bijak. Tak semestinya untuk zahirkan sebuah dekor kediaman itu perlu perabut dan aksesori yang mahal. Jika pintar menyusun dan menyuaipadankan perabot dan aksesori yang di beli, ia tetap akan nampak cantik walaupun dari barang yang murah. Lebih best kalau anda DIY sendiri je semua benda. Seperti yang dikongsikan oleh Puan Mishka SAlsabella, Kediamanya yeng berukuran 650sqf tetap nampak cantik dan menawan walaupun hanya menggunakan perabot biasa-biasa sahaja. Jom kita tengok tranformasi rumah flat menajdi kondo ni.

Konsep Scandinavian terkenal dengan rekabentuk yang minimalis yang dipadankan dengan fungsi yang praktikal. Bermula di lima negara Nordic iaitu Finland, Iceland, Norway, Sweden dan Denmark sejak awal abad ke-20, dan mencapai populariti di Amerika Utara sekitar tahun 60-an. Membawakan rekabentuk yang bergaris bersih dan kontemporari, gaya Nordic dilihat begitu timeless dan amat sesuai untuk semua gaya hidup dan peringkat umur.

Selain menarik dan memberi inspirasi, barangan dengan gaya Nordic juga dikatakan tahan lama dan kerana itulah konsep ini telah mula mendapat tempat dihati penduduk Malaysia. Gayanya yang bersih dan moden, dengan unsur-unsur semulajadi memudahkan pengguna mengintegrasikan Nordic Style ke dalam rumah mereka bersama trend reka bentuk kontemporari.

Bagi anda yang meminati gaya ini dan bercita-cita untuk tinggal di dalam rumah berkonsepkan Scandinavian, anda boleh cuba gunakan beberapa perabot IKEA ini untuk memberikan sentuhan berbeza pada kediaman Nordic impian anda.

#1 POÄNG Armchair

Lengkungan sempurna yang memberi keselesaan optimum yang terdapat pada rekabentuk kerusi ini amat menepati ciri-ciri Scandinavian. Ditambah pula dengan warna kayu lembut membangkitkan suasana warm dan cosy.

#2 GLADOM Dulang Meja

Meja sisi dua fungsi yang mempunyai rekabentuk simple dan praktikal amat sesuai diletakkan pada ruang tamu anda. Warna putih juga melengkapkan lagi gaya Nordic yang ingin ditonjolkan.

#3 MALM Laci 4 Tingkat

Seni reka yang amat basic dan minimal tetapi cukup elegan, sesuai untuk dijadikan tempat penyimpanan di kediaman agar setiap sudut nampak lebih kemas dan teratur.

#4 SELJE Meja Sisi

Letakkan pada sisi katil di bilik tidur dan anda akan dapat lihat meja sisi berwarna putih ini memainkan peranannya sebagai ruang penstoran tambahan. Bukan itu sahaja, SELJE yang kelihatan cool ini juga mampu menyorokkan wayar-wayar berselirat anda daripada terlihat melalui lubang dibelakangnya.

#5 EVEDAL Lampu Meja

Gabungan bahan semulajadi seperti kaca dan brass melengkapkan gaya Scandinavia yang timeless.

#6 STOCKHOLM Karpet

Karpet monokrom buatan tangan ini merupakan salah satu must-have item yang dapat memberikan anda gaya Nordic yang ranggi dan menarik. Corak jalur yang tidak keterlaluan menjanjikan suasana yang lebih santai.

#7 HEKTAR Lampu Lantai

Kepala lampu oversized memberikan pencahayaan yang baik untuk kawasan tertumpu seperti ketika sedang membaca buku di kerusi kegemaran anda. Warna putih dan rekabentuk yang tidak keterlaluan juga menjadikan lampu lantai ini pilihan yang tepat untuk sebuah ruang tamu Scandinavian.

#8 NORSBORG Sofa 3 Tempat Duduk

Rekabentuk dan saiz yang fleksibel dengan alas fabrik yang selesa, digabungkan pula dengan kaki jenis kayu sekaligus menjadikan ruang lebih warm.

#9 Tumbuhan Pembersih Udara

Tumbuhan hijau adalah satu kemestian buat sesebuah ruang dengan konsep Scandinavian. Selain sebagai agen pembersihan udara dalaman, tumbuhan ini juga dapat membangkitkan aroma kesegaran buat kediaman Nordic anda.

#10 RÅGKORN Bekas Pasu

Garis-garis yang tercipta pada bekas pasu ini terlihat menarik tapi tidak mendominasi persekitarannya. Selain dilengkapi dengan alas plastik pada bahagian dalamnya, bekas ini juga mempunyai pemegang agar mudah untuk dialihkan apabila perlu.


(GAMBAR) Lihat Bagaimana Pasangan Ini ‘Makeover’ Tandas Lama Nampak Baru Hanya Guna Cat

Bila fikir tentang nak makeover rumah pastinya kita rasa leceh kerana akan mengambil masa yang lama. Tambahan pula, kos renovasi bukannya murah. Tapi zaman sekarang ini, semuanya tidak lagi mustahil. Asalkan kita rajin dan extra kreatif, nak mencantikkan rumah mudah saja. Tambah jimat kalau kita tak kisah lakukan sendiri kerja-kerja tersebut. Biar pun penat sedikit tapi asalkan hasilnya cantik dan dapat menjimatkan banyak kos, pastinya kita gembira dan puas hati.

Seperti yang dikongsikan oleh Puan Khairunnisa Baharin, pemilik akaun FB ini menetap di kediaman jenis teres dua tingkat yang telah di duduki lebih kurang dua tahun.  Tandas lama yang dulunya kusam kini tampak lebih ceria dan moden dengan hasil kreativiti pemilik hanya menggunakan cat dan wallpaper. Berbekalkan idea dari suaminya, mereka makeover tandas tersebut hanya dalam masa kurang dari dua hari. Menurut tuan rumah, kos mendekorasi semula tandas ini tidak lebih dari RM300.

Bahan-Bahan & Langkah-Langkah DIY;

Tandas yang terletak di bilik tidur utama rumah teres 2 tingkat ini berukuran lebih kurang 6 kaki x 8 kaki. Sebelum diubah suai, tandas ini nampak kusam dan tidak menyerlah ditambah pula dengan warna jubin yang nampak pudar.

Pertama sekali, sebelum sapukan coating, tuan rumah menampal simen grouting pada lubang-lubang di jubin.

Seterusnya, pemilik menggunakan campuran kedua-dua bahan ini iaitu Nippon Penetrative Epoxy Primer 5 Liter set beserta Hardener (RM 150) untuk disapukan pada permukaan jubin sebelum proses mengecat. Ini merupakan lapisan keselamatan bertujuan untuk melambatkan proses karat.

Setelah coating dan hardener kering, pemilik mula mengecat menggunakan cat lebihan yang terdapat di rumahnya. Warna yang dipilih oleh pemilik terdiri daripada warna kelabu gelap dan putih. Pemilihan warna ini bertepatan dengan konsep moden yang diingini tuan rumah.
(Nippon Vinilex Easywash Grey 1 Liter (RM35) & Nippon Satin Glo  1 Litre (RM35)).

Pemilik tunggu semalaman untuk cat kering sebelum memulakan langkah ketiga keesokan harinya iaitu menyapu sealer PYE Clear Sealer (RM 35) sebagai lapisan perlindungan untuk menghalang cat dari mudah tercabut.

Langkah terakhir pula, tuan rumah menampal Wallpaper Kaison (RM 19.90) pada jubin dinding untuk menaikkan lagi seri tandas baru mereka. Menurutnya, satu gulung wallpaper sudah mencukupi untuk keseluruhan bilik air.

Inilah hasil transfomasi menakjubkan yang hanya mengambil masa kurang 48 jam untuk disiapkan. Cantik kan? Boleh lah cuba untuk rumah anda nanti.

Sumber : Khairunnisa Baharin

Anda perlukan:-

Kain belacu

Pita pengukur

Gunting

Gam Lilin

Cat Fabrik

Berus

Pita pelekat

5. Hasilkan corak tiga segi menggunakan pita pelekat.

6. Lekatkan gam lilin pada bahagian lipatan kain bagi kelihatan seperti kain sarung.

7. Sapukan cat pada bahagian kain belacu yang terdedah daripada pita pelekat. Biarkan kering seketika.

8. Tanggalkan pita pelekat. Masukkan pokok bersama pasu ke dalam sarung.

IDEA IMPIANA

Sesekali membuat kelainan dalam tata rias rumah seperti pasu bunga yang diberi sarung DIY ini akan memberi satu impak yang lebih menarik dalam sentuhan. Walaupun banyak sarung pasu dijual di kedai-kedai dekor di luar sana.

Buat sendiri atau DIY lebih menyeronokkan dan lebih memberi kepuasan kepada anda dengan citarasa sendiri.

lepas habis sidai baju boleh simpan balik. Barang semua ikea

“DI MANA ADA GULA, DI SITU ADA SEMUT.”

Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membantras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur seleaps amsak.

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Sumber: https://www.facebook.com/yatieimra


Teknik Siram Guna Ais Kiub Elak Pokok Orkid Terlebih Air

Terlebih siraman atau over watering sebenarnya boleh menjadi salah satu punca tanaman berpasu kita layu atau pun mati akibat akarnya yang berpenyakit kerana terendam lama di dalam lembapan. Situasi ini menyebabkan kulat mula tumbuh dan akar mereput disebabkan oleh over watering. Jika anda mengalami situasi ini dan anda ragu-ragu akan kuantiti air yang ideal untuk tanaman, menyiram pokok menggunakan teknik ais kiub adalah salah satu alternatif yang boleh diguna pakai.

Tetapi awas, kaedah ini hanya sesuai untuk tanaman berpasu bersaiz kecil dan sederhana contohnya pokok orkid, tanaman gantung dan juga tanaman hiasan. Untuk pokok orkid kaedah ini sangat mujarab kerana orkid adalah tanaman yang sensitif dengan lembapan berlebihan kerana akarnya mudah rosak, maka teknik ini dilihat begitu berkesan kerana ia secara perlahan-lahan akan membebaskan air kepada pokok orkid.

Tanaman hiasan berpasu bersaiz kecil dan sederhana juga boleh menggunakan teknik ini. Ataupun anda mempunyai tanaman gantung yang sukar untuk disiram kerana susah dicapai maka ada baiknya anda hanya meletakkan kiub ais ke dalamnya. Lebih praktikal dan kemas tanpa percikan air berlebihan.

PROFIL TAMAN
Nama pemilik: Ahmad Rizal dan Dr. Norzaini Rose
Jenis kediaman : Banglo
Keluasan taman : 4640 kaki persegi
Konsep taman : Resort tropika

Mesti ramai antara kita yang mengimpikan kediaman dikelilingi keindahan alam bak resort-resort indah yang mendamaikan. Di tambah pula dengan kehadiran dekorasi landskap menghijau menyuntik ambien segar.

Kediaman yang dibina di sebuah kawasan Bandar Kinrara yang dikunjungi  ini milik pasangan Ahmad Rizal dan Dr. Norzaini Rose. Di kelilingi oleh kawasan landskap berkeluasan 4640 kaki persegi membuatkan pemilik menyimpan seribu impian untuk memiliki sebuah outdoor living space lengkap untuk kegunaan mereka seisi keluarga.

Menurut pemilik, sebelum laman impian berjaya di realisasikan, beberapa perunding landskap telah dilantik. Namun, tiada satu pun yang menepati jiwa dan citarasa pemilik. Namun itu tidak mematahkan semangat kerana bagi pemilik, kediaman yang dimiliki bagaikan tidak hidup dan kusam tanpa kehadiran laman menghijau.

Pencarian diteruskan sehingga lah mereka bertemu dengan salah sebuah syarikat perunding landskap yang berpusat di Petaling Jaya iaitu Terra Garden.

Seperti yang semua ketahui, Terra Garden terkenal dengan konsep Neo Nusantara, setiap rekaan yang dihasilkan jelas menunjukkan identiti pereka ini. Pembinaan bermula dengan senarai keperluan dan inventori tapak.

Apa yang menjadi keutamaan pemilik adalah kehadiran sebuah elemen air dan laman yang dibina mestilah tidak memerlukan penjagaan rumit disebabkan oleh kekangan masa dengan tugas-tugas harian di pejabat.

“Konsep tropika yang dipilih menepati  rekaan keseluruhan fasad kediaman. Tambahan pula, decorative panel yang diletakkan oleh pihak pemaju pada fasad di bahagian hadapan bermotifkan flora tropika. Oleh itu, pemilihan konsep keseluruhan amat menepati gaya yang ditampilkan”, jelas pemilik dengan mesra.

Tidak memperuntukkan masa yang lama, laman yang dibina hanya mengambil masa 3 bulan untuk disempurnakan. Sebagai pengenalan, sebuah binaan yang bersambung dengan anjung hadapan dibina menjadi patio sebagai ruang santai ringkas buat pemilik. Bagi menggalakkan aktiviti di ruangan ini, bangku taman dan sebuah buaian dari binaan kayu balau menjadi pelengkap.

Aktiviti banyak tertumpu di bahagian sisi kediaman yang terletak berhadapan dengan ruang interchange keseluruhan interior. Bahagian sisi kediaman ini terlindung dari terik matahari dan lebih privasi dari ruang hadapan. Tambahan pula, ia mudah diakses sama ada dari luar mahupun dalam kediaman.

Berdasarkan inventori ini, sebuah kolam dengan kedalaman 2 kaki dibina bertentangan dengan anjung di bahagian tepi kediaman ini. Penggunaan pond liner dengan kemasan pebbles wash pada permukaan lantai kolam, ia memberi peluang kepada pemilik untuk melakukan sebarang rombakan laman di masa hadapan.

Dalam usaha pereka untuk menyatukan binaan sedia ada dengan laman yang dibina, lantai dari decking kayu balau dijadikan penghubung. Di sisi kolam, sebuah struktur binaan sebagai ruang patio berbumbung mendominasi keseluruhan ruang menjadi outdoor living space buat pemilik.

“Kawasan ini kerap menjadi ruang interaksi santai kami terutamanya apabila menerima kunjungan dari sanak saudara tidak kira siang mahupun malam. Suasana yang nyaman dan merehatkan menambahkan lagi keselesaan untuk kami bersantai di sini”, tambah pemilik lagi.

Memandangkan binaan patio ini terletak bersebelahan dengan dapur, pereka telah mewujudkan buffer semula jadi menghalang penglihatan yang tidak menyenangkan. Pemilihan Heliconia spp. amat bertepatan dengan saiz ruang antara binaan yang tersedia. Ini kerana ketinggian dan tekstur daunnya yang lebar, ia berjaya menutup pandangan secara langsung pada ruang dapur.

“Di samping itu juga, patio yang dibina dijadikan ruang gym untuk diri saya. Ini kerana saiz perkakasnya yang memakan ruang, saya mengambil keputusan untuk meletakkan ia di luar rumah. Secara tidak langsung sambil bersenam, saya juga boleh menghirup udara segar”, ujar pemilik.

Melihat keseluruhan rekaan yang dihasilkan, jelas pereka mengambil kira semua keperluan pemilik sebelum mereka bentuk ruang laman sebaiknya. Pereka berusaha sedaya upaya untuk memastikan setiap fungsi ruang dibentuk sempurna agar memenuhi keperluan isi rumah. Pemilik turut menyatakan begitu berpuas hati dengan perkhidmatan pereka, malah sentiasa bekerjasama dengan pereka untuk melakukan penambah baikkan laman miliknya dari masa ke semasa.

Perkongsian yang cukup manfaat, lelaki ini kongsikan teknik dan cara bagaimana cara dia menanam sayur sawi, bayam merah, bayam brazil di belakang rumah. Mudah dan cepat untuk tuai hasilnya.

Ramai dah tahu resepi baja roti expired ni. Tapi, ramai juga tak tahu bahawa baja roti expired ni mempunyai jangka hayat yang pendek iaitu 14 hari. Tak habis pakai kan rugi.

Antara kegunaan baja roti expired ni adalah:

1. Menghijaukan daun pokok. Amat sesuai untuk pokok yang kurang Nitrogen
2. Menghasilkan saiz tanaman atau daun yang lebih lebar
3. Sesuai untuk pokok yang kedekut bunga